Skabelon til fritekst

Kom på FerieCamp på Tingbjerg Bibliotek\Kulturhus. Det bliver både hyggeligt og sjovt! Du kan udfolde dig kreativt og få sved på panden sammen med lokale foreninger og kunstnere.

Tegneundervisning med Henriette fra DesignVanilie

Mandag-fredag kl. 10.00-13.00, i stueetagen på Tingbjerg Bibliotek

Lær tips og teknikker af vores dygtige tegneunderviser Henriette, så du kan blive bedre til at lave super flotte tegninger. For de 8-14-årige, under 8 år skal være ifølge med en voksen.

Håndbold med IF Stadion

Mandag-fredag kl. 12.00-14.00, i hallen på Tingbjerg Skole

Sammen med de dygtige trænere fra den lokale håndboldklub kan du blive mega sej til fx at lave skruebolde, hopskud eller måske er du den nye straffekast-specialist? Vi skal spille sjove spil med bold og vi slutter af med en turnering om tirsdagen, hvor der er præmier. Tilmelding til turnering på dagen.

Rollespil med Eventyrridderne

Mandag, onsdag og fredag kl. 12.00-15.00, i skolegården på Tingbjerg Skole

Om mandagen kan du med hjælp fra eventyrridderne bygge dit helt eget sværd, onsdag laver vi tryllestave og fredag slutter vi det hele af med Ridderprøven, hvor du kan slås mod en ridder, skyde med bue og pil efter monsterhoveder, skrive kærlighedsdigte til elverprinsessen og se om du er egnet til at blive slået til ridder!

Violin-laboratorie med musiker Alexander Kraglund

Tirsdag-torsdag kl. 13.30-16.00, i bevægelsessalen på Tingbjerg Bibliotek

På violinlaboratoriet kan du sammen med violinist Alexander Kraglund komme helt tæt på det smukke, gamle instrument. Her vil du opleve violinens mange udtryk og selv få lov at spille med og så skal vi finde ud af om det virkeligt kan passe at der er rigtige hestehår på violinbuen. Der er begrænsede antal violiner, der kan derfor opstå ventetid.

Lav din egen robot med Coding Pirates

Onsdag og fredag kl. 12.30-14.30, i værkstedet på 1. på Tingbjerg Bibliotek

Vær med til at bygge robotter, programmere og lege med alle mulige forskellige former for teknologi. Fra 6 år. Tag gerne dine forældre med.